

4. sz. melléklet

**A Claudius Ipari Park Sárdi-ér utcai ingatlanainak fejlesztése**

Szombathely Megyei Jogú Város Közgyűlése a 298/2015. (VIII.31.) Kgy. sz. határozatban hagyta jóvá Szombathely Megyei Jogú Város Integrált Területi Programját (ITP). Az ITP tartalmazza az 1702/2014. (XII.3.) Korm. határozatban Szombathely számára allokált 14,53 milliárd forint keretösszegre tervezett, a Terület- és Településfejlesztési Operatív Program (TOP) finanszírozásával megvalósítható fejlesztéseket 2014-2020 között.

A SZOVA Zrt. 2015. első félévében fogalmazta meg **stratégia fejlesztési programunk egyik elemként** az ITP-ben rögzített „Zöldmezős iparterület fejlesztés” megnevezésű intézkedés keretében megvalósítani kívánt Sárdi-éri út 12606/1-8, 12607/1-7 és a 12607/9 helyrajzi számú, 14,7 hektárnyi alapterületű ipari park alapinfrastruktúrájának kiépítését, mely alapvető feltétele a Modern Városok Program keretében megvalósítandó multifunkciós közszolgáltatási telephely megépítésének.

**A finanszírozási forrás elnyerését**, **a Támogatói Okirat létrejöttét követően** – az előzetesen tervezettek szerint – **2016. szeptemberében kezdődhet meg az alapinfrastruktúra kiépítése.**

A TOP-6.1.1-15 azonosító számú pályázati felhívás szerint a SZOVA Zrt., önállóan nem csak SZMJV önkormányzatának konzorciumi partnereként nyújthat be támogatási kérelmet.

Szombathely Megyei Jogú Város Önkormányzata által vállalt iparterületek fejlesztésére vonatkozó **27 hektár méretű vállalásból** a **SZOVA Zrt. a** Sárdi-éri út adott szakaszát érintő fejlesztéssel együtt **15,2 hektár indikátor értéket teljesít**.

**Építési projekt főbb műszaki paraméterei:**

A SZOVA Zrt. tulajdonát képező **Sárdi-ér úti területen** a telekosztást követően **16 darab telek került kialakításra**. Ezek közül **4 telek** – az utak és a szennyvízátemelő területe – **korlátozottan forgalomképes**. A telkek területe 7.000 m2 és 15.000 m2 között változik. Az ingatlanok területe összesen 147.169 m2,ebből az utak és a szennyvízátemelő területének – összesen 17.195 m2 – levonása után **129.974 m2 a hasznosítható terület** nagysága.

Az infrastruktúra kiépítéséhez szükséges tervek 2008-ban elkészültek. **Egyes** közműtervek, **engedélyek esetében** azonban **szükségessé vált** a dokumentumok jelenleg hatályos jogszabályok, előírások szerinti **aktualizálása**, **az engedélyes eljárások újbóli lefolytatása.**

A területen korábban keresztülhaladt egy nagy-középnyomású gázvezeték, melynek kiváltása már megtörtént és a telkek gázbekötő vezetékei is kiépítésre kerültek.

Fentiek alapján jelen **fejlesztéssel érintett építési beruházás során az alábbi közműfejlesztési feladatok elvégzésére kerül sor.**

1. **Szombathely, Sárdi-ér úti Ipari Park Új ingatlanok kialakításához kapcsolódó és Sárdi– ér út burkolatépítési terve**.

Az újonnan kialakítandó Ipari Parkban a Sárdi-ér úttól délre eső 12606/1-8 valamint a 12607/1-9 helyrajzi számú ingatlanok megközelítését és annak műszaki megoldását tartalmazza. Vonalvezetés jellemző adatai.

* **Sárdi-ér utca gyűjtő út**

Átépítendő szakasz hossza: 259,5 m

Burkolat szélesség: 7,00 m

Járdaszélesség: egyoldali 1,5 m (északi oldal)

Kerékpárút kategória: „C” hálózati szerep LTB vt<20km/h

Kerékpárút hossza: 250 m

* **I. út – kiszolgáló út**

Út hossza: 351,95 m

Burkolat szélesség: 7,00 m kiemelt szegélyek között

Járdaszélesség: egyoldali 1,5 m (keleti oldalon)

Kerékpárút kategória: „C” hálózati szerep LTB vt<20km/h

Gyalog és kerékpárút hossza: 340 m

Kapubejárók szélessége 7,00 m

Ívek: 1 db tiszta ív 50,0 m sugárral

* **II. út – kiszolgáló út**

Út hossza: 323,5 m

Burkolat szélesség: 7,00 m kiemelt szegélyek között

Járdaszélesség: egyoldali 1,5 m (északi oldalon)

Kerékpárút kategória: „C” hálózati szerep LTB vt<20km/h

Gyalog és kerékpárút hossza: 323,5 m

Kapubejárók szélessége 7,00 m

Ívek: egyenes vonalvezetés

A kiemelt szegélyek általában 10 cm magassággal építendők. Gyalogos, kerékpáros átvezetéseknél 2-3 cm-re süllyesztettek folyamatos átvezetés mellett, a nettó hasznos szélesség megtartásával.

**Pályaszerkezet**

**Gépjármű forgalomnak kitett felületek T.O=”D”**

4 cm AC 11 kopó

5 cm AC 11 kötő

5 cm AC 16 alap

20 cm Ckt-T2 (feszültségmentesítve, kellősítve)

20 cm homokos-kavics (NHK 0/32-P-TT), Trγ=96%

Teherbíró tömörített talaj, Trγ=92%

**Kerékpárút burkolata-Sárdi-ér úton**

2,5 cm AC 8 kopó

3,5 cm AC 11 kötő

5 cm AC 16 alap

20 cm Ckt-T2 (feszültségmentesítve, kellősítve)

20 cm homokos-kavics (NHK 0/32-P-TT), Trγ=96%

Teherbíró tömörített talaj, Trγ=92%

**Járda burkolata - Sárdi-ér úton**

4,0 cm AC 8 kopó

15 cm Ckt-T2 (feszültségmentesítve, kellősítve)

20 cm homokos-kavics (NHK 0/32-P-TT), Trγ=96%

Teherbíró tömörített talaj, Trγ=92%

**Gyalog és kerékpárút gyalogos része ill. járda burkolatok (ipar területi utak)**

6 cm szürke térkő, tégla kötésben, 10x20 cm

3 cm BZ 2/4

15 cm CKt-T2 feszültségmentesítve

20 cm homokos-kavics (NHK 0/32-P-TT), Trγ=96%

Teherbíró tömörített talaj, Trγ=92%

**Gyalog és kerékpárút kerékpáros része (ipar területi utak)**

6 cm piros térkő, élletörés nélküli (kerékpáros közlekedésre)

3 cm BZ 2/4

15 cm CKt-T2 feszültségmentesítve

20 cm homokos-kavics (NHK 0/32-P-TT), Trγ=96%

Teherbíró tömörített talaj, Trγ=92%

1. **Csapadékvíz elvezető rendszer**

A csapadékvíz elvezetés tervezésénél a műszaki megoldás kialakításakor figyelembe vettük a Vasi CAD-TERV Kft. által készített „Szombathely, Keleti városrész csapadékvíz elvezetés” című tanulmánytervet.

**A terven jelölt S-4 és S-4-1 (a fejlesztési terület északi Sárdi-ér úttal párhuzamos felülete)**

Befogadó: Sárdi-ér

Hossza: 345,2 fm

Esése: 2 %o

Átmérője, anyag: 345,2 fm r 120 H Rocla hengeres cső, D=1140 mm

Műtárgyak a gerincen: tisztítóakna zárt fedlappal 15 db

Csatlakozó csatornaszakasz: meglévő víznyelő bekötések átkötése

új aknára D 200KG 30,5 fm

Csatlakozó műtárgyak: víznyelő 8 db

árokburkolás 25 nm

**A terven jelölt S-2 (a fejlesztési terület út II. jelű párhuzamos déli vízgyűjtő terület)**

Befogadó: Sárdi-ér

Hossza: 327,25 fm

Esése: 2 %o

Átmérője, anyag: 327,25 fm r 120 H Rocla hengeres cső, D=1140 mm

Műtárgyak a gerincen: tisztítóakna zárt fedlappal 16 db

Csatlakozó csatornaszakasz: D 200KG 120 fm

D 250KG 17 fm

D 315 KG 45 fm

Csatlakozó műtárgyak: víznyelő 24 db

tisztítóakna zárt

fedlappal 4db

tisztítóakna víznyelős

fedlappal 2 db

árokburkolás 45 nm

**A terven jelölt S-2-1 (a fejlesztési terület út I. jelű úttól keletre eső vízgyűjtő terület)**

Befogadó: S-2 csatorna 120/60 egyedi gyártású T idoma

Hossza: 336,8 fm

Esése: 2 %o

Átmérője, anyag: 336,8 fm V 60 KB Rocla tokos beton cső

Műtárgyak a gerincen: tisztítóakna zárt fedlappal 1 db

tisztítóaknak víznyelős fedappal 13 db

Csatlakozó csatornaszakasz: D 200KG 46 fm

D 315 KG 84 fm

Csatlakozó műtárgyak: víznyelő 7 db

tisztítóakna zárt

fedlappal 8 db

tisztítóakna víznyelős

fedlappal 4 db

1. **Szombathely, Ipari Park, ivóvízellátás és szennyvízelvezetés kiépítése.**

A fejlesztési terület érintett ingatlanok vízigényeinek meghatározására a pontos funkció hiányában még nem ismert, ezért minden telek D 110-es méretű bekötővezeték csatlakozást kap az utcai gerincről. A gerincvezetékről kap megtáplálást 5 db feltalaji NA100-as tűzcsap is. A fejlesztési terület vízellátása a Sárdi-ér utcai NA300-as méretű AC anyagú vezetékhálózatról kiépített csatlakozások biztosítható.

A keletkező szennyvizek befogadója a Sárdi-ér utcában kiépített és ott üzemelő NA300-as méretű KM-PVC anyagú szennyvíz nyomóvezeték. A fejlesztési területen keletkező szennyvizek az ingatlan együttes dél-keleti sarkában lévő átemelő telephelyre érkeznek gravitációs úton. Az átemelő telephely szivattyúi a szennyvizet az SZNy-1 jelű nyomóvezetéken keresztül juttatják a Sárdi-ér utcában üzemelő befogadóba.

1. **Ipari terület gyűjtő utak megvilágítása és közvilágítási kábel fektetése.**

A tervezett kiszolgáló és gyűjtő utak megvilágítását az elhelyezendő 8 m fénypontmagasságú oszlopokkal kerül megoldásra. Az oszlopok között 30 m távolságot kell tartani. A közvilágítás tápellátását a telepítendő transzformátorokból kell megoldani. A kábelszakasz hossza 1175 m. Az alkalmazott fényforrások LED 28-60W teljesítményűek.

1. **Szombathely, Sárdi-ér út Ipari Park 20 kV-os légvezeték kiváltás**

* Szombathely város I. jelű 20 kV-os légvezeték kiváltása a meglévőhöz képest északi irányban történik meg. A légvezeték zavaró hatásának elkerülése végett NA2XS(F)2Y3\*1\*240 mm2 keresztmetszetű földkábellel.
* Szombathely-Körmend 20 kV-os légvezeték kiváltása NA2XS(F)2Y3\*1\*240 mm2 keresztmetszetű földkábellel oly módon, hogy azok a fejlesztési területen kívül álló oszlopok között földárokban húzódjanak.
* Ugyanilyen módon kerül kiváltásra a Sárdi ér Vízmű 20 kV-os leágazású légkábele is.
* A Szombathely Aszfaltkeverő jelű 20 kV-os légvezetéket a 2. számú oszlopától a nyomvonalat északi irányba váltjuk ki.

1. **Szombathely, Sárdi-ér út Ipari park villamos energia ellátása**

Az E.ON Észak-dunántúli Áramhálózati Zrt. előzetes tájékoztatása alapján került megtervezésre a Szombathely, Sádi-éri úton létesülő Ipari Park villamos energia ellátása. A 20 kV-os kábel és trafóállomások és kisfeszültségű kábel létesítésére a GYMMBH/00641-3/2010/MU iktatószámon a Győri Mérésügyi és Műszaki Biztonsági Hatóság vezetékjogi engedélyt adott ki. A tervezési feladat magába foglalta a 20 kV-os kábelkör, a Sárdi-éri utcában lévő toldási helyről induló és ugyanitt végződő kialakítását a felfűzött TRI., TRII. jelű kompakt állomásokkal, valamint a TRI. jelű transzformátorból induló két áramkör kisfeszültségű kábeleit illetve a nyomvonal végére tervezett elosztó szekrényeket, valamint a TRII. jelű transzformátorból induló két áramkört és az áramkörökre tervezett elosztó szekrényeket.

1. **12 telek részére hírközlési alépítmény építés, 12 telek részére hírközlési alépítmény építéshez csatlakozva a Sárdi ér úton és a Tátikai utcában alépítmény és optikai kábelcsatlakozási lehetőség kiépítése.**

A XXI. század követelményeinek megfelelően a 12 telek részére kiépítésre kerülő hírközlési alépítmény építéshez csatlakozva a Sárdi-ér úton a tátika utca sarkáig új alépítmény építés és optikai kábelcsatlakozási lehetőség megteremtésével biztosítható a terület távközlési és informatikai ellátása.

**A beruházás becsült költsége**

A műszaki előkészítés jelenlegi fázisában a **szakági tervezők által készített tervezői költségbecslés nem teljes körűen áll rendelkezésünkre. Néhány** olyan **munkanem tervezői költségbecslése hiányzik**, amely nagyságrendekben **befolyásolhatja a végösszeg mértékét**. Előzetes becslésünk alapján a **kivitelezés nettó 550 M Ft forrást igényel**.